П’еса прафесара Штэйнера “Мудрости зачало и конецъ…, або Спакушэнне Францыска Скарыны” была апублікавана ў 2012 годзе і ў той жа час пастаўлена на сцэне Гомельскага абласнога драматычнага тэатра рэжысёрам Багданам Арлоўскім. Гэта важны элемент беларускай драматургічнай Скарыніяны, якая налічвае сёння ўжо некалькі дзясяткаў сцэнічных твораў. Водгук на п’есу Івана Фёдаравіча напісала доктар філалагічных навук, прафесар Люблінскага каталіцкага ўніверсітэта імя Яна Паўла II Беата Сівэк, якая рыхтуецца выступіць з дакладам на міжнароднай навуковай канферэнцыі ў ГДУ.